Morabo rona Russell o ile a boela a bea dipuo ha a ne a tlile ka lekgetlo la bo 6 le la bo 7 ka 1911. Ha mariha a qeta ho fela, Baithuti ba Bibele ba 20 ba Belfast ba ile ba amohela batho ba 2 000 ba neng ba tlilo mamela puo ya sehlooho se reng “Ho Tloha Jwale ho ya Pele.” O’Connor o ne a le teng sebokeng sa Dublin. O ne a tlile le moruti e mong ya neng a botsa dipotso. Empa bamamedi ba ne ba kgahlwa ke tsela eo Morabo rona Russell a neng a araba moruti eo ka yona a sebedisa Bibele. Hona selemong seo, Morabo rona o ile a etela le metse e meng moo Ireland mme batho ba ne ba tla ka bongata. O’Connor le banna ba bang ba 100 ba ile ba leka ho baka morusu sebokeng sa Dublin, empa bamamedi ba ile ba tshehetsa sebui ka mafolofolo.